
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2201 

13 Οκτωβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιβολή πολλαπλών τελών στον ΝΑΕΕΜ ΜΟΗΑΜΜΑΟ... 1 
Επιβολή πολλαπλών τελών για τελωνειακή παράβα¬ 
ση ΛΑΘΡΕΜΠΟΡΙΑΣ ΚΑΠΝΙΚΩΝ. 2 

Τροποποίηση Συστατικής Πράξης της Κοινωφελούς 
Επιχείρησης του Δήμου Πατρέων με την επωνυμία 
«ΚΟΙΝΩΦΕΛΗΣ ΕΠΙΧΕΙΡΗΣΗ ΔΗΜΟΥ ΠΑΤΡΕΩΝ- 
ΚΑΡΝΑΒΑΛΙ ΠΑΤΡΑΣ.». 3 


Τροποποίηση - συμπλήρωση της αριθμ. 7515/726/ 
26-02-2014 απόφασης του Γενικού Γραμματέα της 
Α.Δ.Π.Δ.Ε. και I, περί καθορισμού λειτουργίας των 
υπηρεσιών του Δήμου Αιγιαλείας σε 12ωρη και 
24ωρη βάση - Εξαίρεση από την εφαρμογή της 
πενθημέρου εργασίας. 4 

ΑΠΟΦΑΣΕΙ Σ 

(ΐ) 

Επιβολή πολλαπλών τελών στον ΝΑΕΕΜ ΜΟΗΑΜΜΑΩ. 

Με την αριθμ. 150/2014/10-08-2015 καταλογιστική πρά¬ 
ξη του Προϊσταμένου του Α' Τελωνείου Πειραιά καταλο¬ 
γίζονται σε βάρος του ΝΑΕΕΜ ΜΟΗΑΜΜΑΩ του ΑΝϊΛ/ΑΒ 
ΑΕΙ, αγνώστου διαμονής, τα παρακάτω ποσά: 
ΠΟΛΛΑΠΛΟ ΤΕΛΟΣ: 1500,00 ευρώ 
Τ.Χ.(2%): 30,00 ευρώ 
Ο.Γ.Α. (20% επί Τ.Χ.): 6,00 ευρώ 
Σύνολο: 1536,00 ευρώ 
Ήτοι χίλια πεντακόσια τριάντα έξι ευρώ. 

Το ανωτέρω ποσό επεβλήθη για υπόθεση λαθρεμπο¬ 
ρίας καπνικών (80 πακέτα τσιγάρα), σύμφωνα με τις 
διατάξεις των άρθρων 142 παρ. 2,155 παρ. 1(α) και (β), 
2 (ζ) και 150 παρ. 1 του Ν. 2960/2001 και δημοσιεύεται 


σύμφωνα με τις διατάξεις του άρθρου 152 παρ. 5 του 
ίδιου ως άνω νόμου. 

Ο Προϊστάμενος του Τελωνείου 

ΔΙΟΝΥΣΙΟΣ ΚΑΡΤΑΛΟΣ 

-♦- 

( 2 ) 

Επιβολή πολλαπλών τελών για τελωνειακή παράβαση 
ΛΑΘΡΕΜΠΟΡΙΑΣ ΚΑΠΝΙΚΩΝ. 

Με την αριθμ. 130/2013/04-09-2015 καταλογιστική 
πράξη του Προϊσταμένου του Τελωνείου Κορίνθου, 
λόγω παράβασης των άρθρων 119 Α' παρ. 2,142 παρ. 2 
και 155 επόμ. του Ν. 2960/2001 («Εθνικού Τελωνειακού 
Κώδικα»), καταλογίζουμε μεταξύ άλλων στον ΜΑΖΗΑΒ 
ΙΩΒΑΕ ΤΟΥ ΜΟΗΑΜΜΑϋ, πακιστανικής υπηκοότητας 
με ΑΦΜ 157426258 πρώην κάτοικο Στεφάνου 57 - Κό¬ 
ρινθος, νυν αγνώστου διαμονής, πρόστιμο - πολλα¬ 
πλό τέλος προσωπικά ύψους 3.387,12 € (τρεις χιλιάδες 
τριακόσια ογδόντα επτά ευρώ και δώδεκα λεπτά), το 
οποίο υπόκειται κατά την είσπραξή του σε Τ.Χ 2% 
και ΟΓΑ επί των Τελών Χαρτοσήμου 20%, σύμφωνα 
με τον Κώδικα Τελών Χαρτοσήμου και αλληλέγγυα 
εις ολόκληρον μετά του συνυπαιτίου του πρόστιμο - 
πολλαπλό τέλος ύψους ΕΞΙ ΧΙΛΙΑΔΩΝ ΕΠΤΑΚΟΣΙΩΝ 
ΕΒΔΟΜΗΝΤΑ ΤΕΣΣΑΡΩΝ ευρώ ΚΑΙ ΕΙΚΟΣΙ ΤΕΣΣΑΡΩΝ 
ΛΕΠΤΩΝ, ήτοι #6.774,24# €, το οποίο υπόκειται κατά 
την είσπραξή του σε Τ.Χ 2% και ΟΓΑ επί των Τελών 
Χαρτοσήμου 20%, σύμφωνα με τον Κώδικα Τελών 
Χαρτοσήμου, για την τέλεση της, κατά τις ανωτέρω 
διατάξεις, τελωνειακής παράβασης της λαθρεμπορίας 
καπνικών προϊόντων, με αποτέλεσμα να μην καταβλη¬ 
θούν στο Δημόσιο οι αναλογούσες δασμοφορολογικές 
επιβαρύνσεις. 

Η παρούσα κοινοποιείται δια δημοσιεύσεως στην 
Εφημερίδα της Κυβέρνησης, σύμφωνα με τις διατάξεις 

του άρθρου 152 παρ. 5 του Ν. 2960/2001 («Εθνικού Τελω¬ 
νειακού Κώδικα»). 

Ο Διευθυντής 
ΜΙΧΑΗΛ ΖΑΛΩΝΗΣ 

-♦- 

Αριθμ. 112825/12153 (3) 

Τροποποίηση Συστατικής Πράξης της Κοινωφελούς Επι¬ 
χείρησης του Δήμου Πατρέων με την επωνυμία «ΚΟΙ¬ 
ΝΩΦΕΛΗΣ ΕΠΙΧΕΙΡΗΣΗ ΔΗΜΟΥ ΠΑΤΡΕΩΝ - ΚΑΡΝΑ¬ 
ΒΑΛΙ ΠΑΤΡΑΣ». 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. - Τις διατάξεις των άρθρων 252 - 254 του Ν. 3463/2006 
(ΦΕΚ 114/08.06.2006 τ.Α') Δημοτικός και Κοινοτικός Κώ¬ 
δικας, καθώς και του άρθρου 282 Ν. 3852/2010 (ΦΕΚ 
87/07.06.2010 τ.Α'): Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης.» 

2. - Τις διατάξεις του άρθρου 8 του Π.δ. 139/2010 (ΦΕΚ 
232/τ.Α'/27.12.2010) Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου. 

3. - Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του Π.δ/τος 63/2005 
(ΦΕΚ 98 Α'). 

4- Την πράξη 4 του Υπουργικού Συμβουλίου της 
6.2.2015 (ΦΕΚ 24 Α') καθώς και το άρθρο 56 του Ν. 4257/ 
2014 (ΦΕΚ 93 Α'). 

5. - Την αριθμ. 114/2011 (ΦΕΚ 1117/Β73-6-2011) απόφαση 
του Δημοτικού Συμβουλίου του Δήμου Πατρέων, ανα¬ 
φορικά με την συγχώνευση των Κοινωφελών Επιχει¬ 
ρήσεων χωρικής αρμοδιότητας του Δήμου σε μία με 
την επωνυμία «ΚΟΙΝΩΦΕΛΗΣ ΕΠΙΧΕΙΡΗΣΗ ΔΗΜΟΥ ΠΑ¬ 
ΤΡΕΩΝ- ΚΑΡΝΑΒΑΛΙ ΠΑΤΡΑΣ», όπως τροποποιήθηκε με 
την αριθ. 148/2012 (ΦΕΚ 1562/Β'/8-5-2012) απόφαση του 
Δημοτικού Συμβουλίου. 

6. - Την αρίθμ. 452/2015 απόφαση του Δημοτικού Συμ¬ 
βουλίου του Δήμου Πατρέων, περί τροποποίησης των 
αριθ. 114/2011 και 148/2012 αποφάσεων του Δημοτικού 
Συμβουλίου, αποφασίζουμε: 

Εγκρίνουμε την αρίθμ. 452/2015 απόφαση του Δημοτι¬ 
κού Συμβουλίου του Δήμου Πατρέων περί τροποποίησης 
των υπ’ αριθμ. 114/23-3-2011 (ΦΕΚ 1117/ Β'/3-6-2011) και υπ’ 
αριθμ. 148/23-3-12 (ΦΕΚ 1562/8-5-2012) αποφάσεων του 
Δημοτικού Συμβουλίου του Δήμου Πατρέων και τροπο¬ 
ποιούμε το καταστατικό της Κοινωφελούς Επιχείρησης 
Δήμου Πατρέων - Καρναβάλι Πάτρας, το οποίο θα έχει 
ως εξής: 

ΕΠΩΝΥΜΙΑ 

«ΚΟΙΝΩΦΕΛΗΣ ΕΠΙΧΕΙΡΗΣΗ ΔΗΜΟΥ ΠΑΤΡΕΩΝ - ΚΑΡ¬ 
ΝΑΒΑΛΙ ΠΑΤΡΑΣ» 

ΕΔΡΑ 

Έδρα της κοινωφελούς δημοτικής επιχείρησης είναι 
η Πάτρα. 

ΣΚΟΠΟΣ 

Σκοπός της κοινωφελούς δημοτικής επιχείρησης είναι: 

1) Ο σχεδιασμός και η υλοποίηση του ετήσιου προ¬ 
γράμματος δραστηριοτήτων και εκδηλώσεων του Πα- 
τρινού Καρναβαλιού. 


2) α) Η λειτουργία του εργαστηρίου καρναβαλικών 
κατασκευών για την κάλυψη σχετικών αναγκών του 
καρναβαλιού, του Δήμου, των Ν.Π.Δ.Δ. του, των μη κερ¬ 
δοσκοπικών φορέων της πόλης. 

β) Η προβολή της ιδιαίτερης καρναβαλικής τεχνοτρο¬ 
πίας και αισθητικής με την προώθηση ή πώληση έργων 
και κατασκευών που παράγονται από το καρναβαλικό 
εργαστήριο. 

3) Η εφαρμογή πολιτικών για την περαιτέρω ανά¬ 
πτυξη, ανάδειξη και προστασία του θεσμού «ΠΑΤΡΙΝΟ 
ΚΑΡΝΑΒΑΛΙ». 

α) Η διοργάνωση πολιτιστικών εκδηλώσεων όπως συ¬ 
ναυλιών, θεατρικών παραστάσεων, εκθέσεων και άλλων 
δρώμενων σε συνάρτηση με το «ΠΑΤΡΙΝΟ ΚΑΡΝΑΒΑΛΙ» 
σε όλη τη διάρκεια του έτους. Η ανάπτυξη πολιτιστικών 
ανταλλαγών σε εθνικό, ευρωπαϊκό ή διεθνές επίπεδο 
με αντικείμενο το ΠΑΤΡΙΝΟ ΚΑΡΝΑΒΑΛΙ, σύμφωνα με 
την κείμενη νομοθεσία. 

β) Η ίδρυση και λειτουργία Καρναβαλικού Πάρκου και 
Μουσείου. 

γ) Η οργάνωση επιμορφωτικών, εκπαιδευτικών και 
άλλων ψυχαγωγικών δραστηριοτήτων σχετικών με το 
Καρναβάλι. 

δ) Η προστασία και διαχείριση της πολιτιστικής κλη¬ 
ρονομιάς του Δήμου που συνδέεται με το «ΠΑΤΡΙΝΟ 
ΚΑΡΝΑΒΑΛΙ». 

ε) Η εφαρμογή πολιτικών και η συμμετοχή σε δράσεις 
και προγράμματα που στοχεύουν στην περαιτέρω ανά¬ 
πτυξη του Πατρινού Καρναβαλιού ως πολιτιστικού θεσμού. 

στ) Η εκπόνηση μελετών και η συμμετοχή σε δράσεις 
που αφορούν στην εφαρμογή προγραμμάτων εφαρμο¬ 
σμένης έρευνας και τεχνολογίας για την περαιτέρω 
ανάπτυξη των κατασκευών του Πατρινού Καρναβαλιού. 

ζ) Η προώθηση και ανάπτυξη του εθελοντικού κινή¬ 
ματος για το «ΠΑΤΡΙΝΟ ΚΑΡΝΑΒΑΛΙ» με τη δημιουργία 
τοπικού δικτύου εθελοντικών οργανώσεων και ομάδων 
εθελοντών. 

η) Η επεξεργασία, υποβολή και υλοποίηση προγραμμά¬ 
των σχετικών με τον πολιτισμό που συγχρηματοδοτού- 
νται από την Ευρωπαϊκή Ένωση και/ ή τις εθνικές αρχές, 
και η ανάληψη ή συμμετοχή κάθε άλλης πρωτοβουλίας 
ή δράσης που έχει σχέση με το «ΠΑΤΡΙΝΟ ΚΑΡΝΑΒΑΛΙ». 

θ) Η επιδίωξη της προσέλευσης επισκεπτών στην πόλη 
και το καρναβάλι με την εκπόνηση μελετών, ερευνών, 
συνεργασιών και δράσεων. 

I) Ανάπτυξη συνεργασίας με πολιτιστικούς συλλόγους, 
συλλόγους γονέων και κηδεμόνων. 

4) Τέλος σε αντιστοιχία με τις αρμοδιότητες των Δή¬ 
μων η νέα δημοτική κοινωφελής επιχείρηση μπορεί να 
αναπτύξει και τις κάτωθι δραστηριότητες: 

α) οργάνωση της τουριστικής προβολής του Δήμου 
σε τοπικές, εθνικές ή διεθνείς εκθέσεις και εκδηλώσεις, 
β) διαχείριση και εμπλουτισμό της ιστοσελίδας του 
Δήμου σε θέματα αρμοδιότητας της, ειδήσεις, εκδη¬ 
λώσεις κ.λπ., 

γ) μελέτες αξιοποίησης παραδοσιακών ή παλαιών 
κτισμάτων, 

δ) υλοποίηση δράσεων στα πλαίσιο εθνικών και ευ¬ 
ρωπαϊκών προγραμμάτων σε συνεργασία με δημόσιους 
ή ιδιωτικούς φορείς, σχολεία, λοιπά εκπαιδευτικά ιδρύ¬ 
ματα, μη κυβερνητικές οργανώσεις, συλλόγους κ,λπ., 
ε) συνεργασία με τον ΟΑΕΔ, το «Δίκτυο ΕΝΑ για την 
απασχόληση», της ΤΕΔΚ και άλλους φορείς με σκοπό 
την προώθηση σε τοπικό επίπεδο δράσεων και εθνικών 

προγραμμάτων που υλοποιούν, για την καταπολέμηση 
της ανεργίας, την υποστήριξη της απασχόλησης, την 
ανάπτυξη της επιχειρηματικότητας, 

στ) αναζήτηση μέσω διαδικτύου και άλλων πηγών 
πληροφόρησης προγραμμάτων έρευνας και τεχνολο¬ 
γίας στα οποία μπορούν να ενταχθούν οι Δήμοι και οι 
επιχειρήσεις αυτών και υποβολή φακέλων υποψηφιό¬ 
τητας καθώς και η συνεργασία για το σκοπό αυτό με 
άλλους φορείς, 

ζ) υλοποίηση προγραμμάτων είτε ως συντονιστής είτε 
ως εταίρος, 

η) ανάπτυξη πολιτιστικών δράσεων τοπικού χαρα¬ 
κτήρα για τη διάσωση των τοπικών παραδόσεων και 
εθίμων και συνεργασία με τους αντίστοιχους φορείς 
για τη διοργάνωση λαϊκών εκδηλώσεων. 

Η ανωτέρω απαρίθμηση είναι ενδεικτική. Η κοινωφε¬ 
λής επιχείρηση μπορεί με απόφαση του Διοικητικού της 
Συμβουλίου και απόφαση του Δημοτικού Συμβουλίου, 
να επεκτείνει τις δραστηριότητες της και σε άλλους 
τομείς, εφόσον τούτο εξυπηρετεί το γενικότερο συμ¬ 
φέρον του Δήμου και τους σκοπούς της επιχείρησης. 

ΔΙΟΙΚΗΣΗ 

Η κοινωφελής δημοτική επιχείρηση διοικείται από 11 
μελές Διοικητικό Συμβούλιο, τα μέλη του οποίου ορί¬ 
ζονται με τους αναπληρωτές τους από το Δημοτικό 
Συμβούλιο. Από τα μέλη αυτά τουλάχιστον τρεις (3) είναι 
αιρετοί εκπρόσωποι του Δήμου, ένας (1) εκπρόσωπος 
των εργαζομένων στην επιχείρηση υποδεικνυόμενος 
από τη γενική τους συνέλευση και ένας εκπρόσωπος 
κοινωνικού φορέα της περιοχής. Τα υπόλοιπα μέλη εί¬ 
ναι δημότες ή κάτοικοι του Δήμου που έχουν πείρα ή 
γνώσεις σχετικές με το αντικείμενο της επιχείρησης. 
Στην περίπτωση των αιρετών μελών τουλάχιστον ένα εξ 
αυτών προέρχονται από τη μειοψηφία. Μετά τον ορισμό 
των μελών του διοικητικού συμβουλίου, το δημοτικό 
συμβούλιο ορίζει απ’ αυτά τον πρόεδρο και τον αντι¬ 
πρόεδρό του. Ο Πρόεδρος συγκαλεί το Δ.Σ., διευθύνει 
τις συνεδριάσεις του, εισηγείται θέματα και εκπροσωπεί 
νομίμως το Δ.Σ. και την επιχείρηση Η θητεία του Δ.Σ. 
ακολουθεί τη θητεία του Δημοτικού Συμβουλίου. 

ΚΕΦΑΛΑΙΟ 

Η κοινωφελής επιχείρηση έχει κεφάλαιο το υφιστά¬ 
μενο κεφάλαιο της συγχωνευθείσας ΚΔΕΠΟΠ ήτοι 
1.498.041,00€ και το υπόλοιπο οφειλόμενο της ΔΕΑΡ ήτοι 
41.953, 60 € που θα καλυφθεί από το Δήμο Πατρέων με 
τμηματικές καταβολές εντός της επόμενης δεκαετίας. 

ΠΟΡΟΙ 

Πόροι της Κοινωφελούς Δημοτικής Επιχείρησης είναι: 

Α) Χρηματοδότηση του Δήμου Πατρέων. 

Β) Από αναθέσεις του Δήμου Πατρέων. 

Γ) Οι πρόσοδοι από την εκμετάλλευση και αξιοποίηση 
της περιουσία της, από δάνεια, κληρονομιές, οι οποίες 
είναι υποχρεωτικά αποδεκτές επ' ωφελεία απογραφής, 
κληροδοτήματα, εισφορές, δωρεές, χορηγίες και λοιπές 
επιχορηγήσεις, οι πρόσοδοι από διαφήμιση, προβολή 
εκδηλώσεων και από αναθέσεις έργων και προγραμ¬ 
μάτων σε όλη τη διάρκεια του έτους. 

Δ) Τα έσοδα από δίδακτρα, εισιτήρια και άλλες δρα¬ 
στηριότητες της επιχείρησης. Τα έσοδα από πώληση 
(χονδρική ή λιανική ή εκμίσθωση) προϊόντων, εμπορευ¬ 
μάτων ή και παγίων και από κατασκευές και εκδόσεις, σε 
όλη τη διάρκεια του έτους και γενικότερα από εκμετάλ¬ 
λευση κάθε είδους προϊόντων που μπορεί να προέρχο¬ 
νται από τη λειτουργία του καρναβαλικού εργαστηρίου. 


Για την επίτευξη των σκοπών της η κοινωφελής επι¬ 
χείρηση μπορεί να πραγματοποιεί ενδοκοινοτικές συ¬ 
ναλλαγές που έχουν να κάνουν με αγαθά και υπηρεσίες 
αλλά και με τρίτες χώρες. 

Ε) Έσοδα από αποδέκτες των ωφελούμενων από τις 
παρεχόμενες από την επιχείρηση υπηρεσίες σε όλη τη 
διάρκεια του έτους. 

ΣΤ) Έσοδα από τη συμμετοχή της σε επιδοτούμενα ή 
συγχρηματοδοτούμενα προγράμματα της ΕΈ. και των 
εθνικών φορέων. 

Ζ) Εισφορές, δωρεές του Ταμείου Αλληλεγγύης, και τέλος 

Η) Χρηματοδότηση από όλες τις πιθανές πηγές που 
ισχύουν στο νόμο 3463/2006 και από οποιαδήποτε άλλη 
διάταξη εκδοθεί στο μέλλον. 

ΔΙΑΡΚΕΙΑ 

Η διάρκεια της Κοινωφελούς Δημοτικής Επιχείρησης 
ορίζεται για είκοσι (20) χρόνια από τη δημοσίευση της 
συστατικής πράξης στην Εφημερίδα της Κυβερνήσεως. 

ΛΥΣΗ ΤΗΣ ΕΠΙΧΕΙΡΗΣΗΣ: 

Η επιχείρηση λύεται όταν: 

Α. Παρέλθει η διάρκεια της 

Β. Πριν την πάροδο της διάρκειάς της με απόφαση του 
δημοτικού ή κοινοτικού συμβουλίου, η οποία λαμβάνεται 
με την απόλυτη πλειοψηφία του συνόλου των μελών 
του και πράξη του Γ ενικού Γ ραμματέα της Περιφέρειας 
που δημοσιεύεται στην Εφημερίδα της Κυβερνήσεως. 

Με την ίδια διαδικασία λύεται η επιχείρηση υποχρε¬ 
ωτικά εάν καταστεί ανενεργός για χρονικό διάστημα 
άνω των δύο (2) ετών. 

Τη λύση της επιχείρησης ακολουθεί η εκκαθάριση 
αυτής. Μετά την εκκαθάριση της επιχείρησης, όσα πε¬ 
ριουσιακά στοιχεία απομένουν περιέρχονται στο Δήμο. 

Η εκκαθάριση γίνεται μόνον από ορκωτούς ελεγκτές 
που ορίζονται από το δημοτικό συμβούλιο. 

ΛΟΙΠΕΣ ΔΙΑΤΑΞΕΙΣ 

Κινητά και ακίνητα περιουσιακά στοιχεία των συγ- 
χωνευόμενων επιχειρήσεων περιέρχονται αυτοδικαίως 
στην επιχείρηση που προκύπτει, η οποία υπεισέρχε¬ 
ται ως καθολικός διάδοχος σε όλα τα δικαιώματα και 
τις υποχρεώσεις των συγχωνευόμενων επιχειρήσεων, 
περιλαμβανομένων και των συμβάσεων μίσθωσης έρ¬ 
γου, μίσθωσης ανεξάρτητων υπηρεσιών και εργασίας 
ορισμένου χρόνου, μέχρι τη λήξη τους. Οι εκκρεμείς 
δίκες, στις οποίες διάδικο μέρος είναι οι συγχωνευ- 
θείσες επιχειρήσεις, συνεχίζονται αυτοδικαίως από τη 
νέα κοινωφελή επιχείρηση χωρίς να απαιτείται ειδική 
διαδικαστική πράξη συνέχισης για καθεμία από αυτές. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως, οπότε 
παύει να ισχύει κάθε προηγούμενη σχετική απόφαση. 

Σύμφωνα με την αριθμ. 205/17-9-2015 βεβαίωση της 
οικονομικής υπηρεσίας του Δήμου Πατρέων, από την 
δημοσίευση της παρούσας στο ΦΕΚ προκαλείται δα¬ 
πάνη ποσού 300.000,00€ για το τρέχον έτος, που θα 
καλυφθεί από τον ΚΑ 10-7513.0000, για τα επόμενα έτη 
προκαλείται αντίστοιχη δαπάνη η οποία θα προβλέπε- 
ται στους αντίστοιχους προϋπολογισμούς του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 30 Σεπτεμβρίου 2015 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 117911/12589 (4) 

Τροποποίηση -συμπλήρωσητηςαριθμ.7515/726/26-02-2014 
απόφασης του Γενικού Γραμματέα της Α.Δ.Π.Δ.Ε. και I, 
περί καθορισμού λειτουργίας των υπηρεσιών του Δή¬ 
μου Αιγιαλείας σε 12ωρη και 24ωρη βάση - Εξαίρεση 
από την εφαρμογή της πενθημέρου εργασίας. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις των άρθρων 36 § 3 και 6 του 
Ν. 3584/2007 «Κώδικας Καταστάσεως Προσωπικού Ορ¬ 
γανισμών Τοπικής Αυτοδιοίκησης». 

2. Τις διατάξεις του άρθρου 280 του Ν. 3852/2010 (ΦΕΚ 
87/07.06.2010 τ.Α'): Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης.» και του άρθρου 8 § Α4ββ του Π.δ. 139/2010 
(ΦΕΚ 232/27.12.2010 τ.Α') Οργανισμός της Αποκεντρω¬ 
μένης Διοίκησης Πελοποννήσου, Αιγιαλείας Ελλάδας 
και Ιονίου. 

3. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα Κυβερνητικά όργανα» που 
κυρώθηκε με το άρθρο πρώτο του Π.Δ. 63/2005 (ΦΕΚ 98 
Α'/2005) για τον έλεγχο των δαπανών που προκαλούν 
οι κανονιστικές διοικητικές πράξεις. 

4. Την πράξη 4 του Υπουργικού Συμβουλίου της 6.2.2015 
(ΦΕΚ 24 Α') καθώς και το άρθρο 56 του Ν. 4257/2014 
(ΦΕΚ 93 Α'). 

5. Την αρίθμ. 7515/726/26-2-2014 απόφαση του Γ ενικού 
Γ ραμματέα της Α.Δ.Π.Δ.Ε.και I. (ΦΕΚ 606 τ.Β'/11-3-2014), 
περί καθορισμού λειτουργίας υπηρεσιών του Δήμου Αι- 
γιαλείας σε 12ωρη και 24ωρη βάση, όπως συμπληρώθηκε 
με την αριθ. 94461/9285/31-7-2014 απόφαση του Γ ενικού 
Γραμματέα της Α.ΔΠΔ.Ε και I. (ΦΕΚ 2239 τ.Β'/14-8-2014). 

6. Την αρίθμ. 430/2015 απόφαση του Δημοτικού Συμ¬ 
βουλίου του Δήμου Αιγιαλείας, περί εξαίρεσης από την 
εφαρμογή της πενθημέρου εργασίας και ο καθορισμός 
ωραρίου εργασίας υπηρεσιών του Δήμου σε 24ωρη και 
12ωρη βάση. 

5. Το γεγονός ότι, λόγω της ιδιαιτερότητας και της 
ιδιοτυπίας των συνθηκών λειτουργίας των υπηρεσιών 
Καθαριότητας και Ανακύκλωσης, Τεχνικών υπηρεσιών 
και Ληξιαρχείου, επιβάλλεται η εξαίρεση από τη πεν¬ 
θήμερη εργασία και η λειτουργία σε 24ωρη και 12ωρη 
βάση, αποφασίζουμε: 

Για την καλύτερη και αποτελεσματικότερη λειτουργία 
των υπηρεσιών του Δήμου Αιγιαλείας, τροποποιούμε - 
συμπληρώνουμε την αρίθμ. 7515/726/26-2-2014 απόφαση 
του Γενικού Γραμματέα της Α.Δ.Π.Δ.Ε. και I. (ΦΕΚ 606 
τ.Β'/11-3-2014), περί καθορισμού λειτουργίας υπηρεσιών 
του Δήμου Αιγιαλείας σε 12ωρη και 24ωρη βάση, όπως 
τροποποιήθηκε με την αριθ. 94461/9285/31-7-2014 από¬ 
φαση του Γ ενικού Γ ραμματέα της Α.Δ.Π.Δ.Ε. και I. (ΦΕΚ 
2239 τ.Β'/14-8-2014) και καθιερώνουμε την λειτουργία 
αυτών ως εξής: 

1. προσθέτουμε στην 24ωρη λειτουργία της Διεύθυν¬ 
σης Καθαριότητας στον πίνακα με το μόνιμο προσωπι¬ 
κό κατά κατηγορία, κλάδο ή ειδικότητα και τον κλάδο 
ΤΕ Τεχνολόγων Μηχανολόγων Μηχανικών, καθότι ένας 
υπάλληλος του ίδιου κλάδου απασχολείται στην αναφε- 
ρόμενη διεύθυνση ακολουθώντας τη λειτουργία αυτής, 
ενώ παράλληλα διαγράφεται ο εν λόγω κλάδος από 


την περίπτωση Β) της Διεύθυνσης Τεχνικών Υπηρεσιών, 
όπως φαίνεται και στον παρακάτω πίνακα Α 


ΠΙΝΑΚΑΣ Α' 

24ΩΡΗ ΛΕΙΤΟΥΡΓΙΑ ΥΠΗΡΕΣΙΩΝ ΤΟΥ ΔΗΜΟΥ ΑΙΓΙΑΛΕΙΑΣ 

ΠΡΟΣΩΠΙΚΟ ΔΗΜΟΣΙΟΥ ΔΙΚΑΙΟΥ 

ΚΛΑΔΟΣ 

ΑΡΙΘΜΟΣ 

ΠΕ ΠΟΛΙΤΙΚΩΝ ΜΗΧΑΝΙΚΩΝ 

1 

ΠΕ ΜΗΧΑΝΙΚΩΝ ΠΑΡΑΓΩΓΗΣ ΚΑΙ ΔΙΟΙΚΗΣΗΣ 

1 

ΤΕ ΠΟΛΙΤΙΚΩΝ ΜΗΧΑΝΙΚΩΝ 

1 

ΤΕ ΤΕΧΝΟΛΟΓΩΝ ΜΗΧΑΝΟΛΟΓΩΝ 
ΜΗΧΑΝΙΚΩΝ 

1 

ΤΕ ΤΕΧΝΟΛΟΓΩΝ ΤΟΠΟΓΡΑΦΩΝ 

ΜΗΧΑΝΙΚΩΝ 

1 

ΔΕ ΔΙΟΙΚΗΤΙΚΟΥ 

1 

ΔΕ ΕΠΟΠΤΩΝ ΚΑΘΑΡΙΟΤΗΤΑΣ 

2 

ΔΕ ΕΡΓΟΔΗΓΩΝ 

1 

ΔΕ ΧΕΙΡΙΣΤΩΝ ΜΗΧΑΝΗΜΑΤΩΝ ΕΡΓΩΝ 

1 

ΔΕ ΟΔΗΓΩΝ ΑΥΤΟΚΙΝΗΤΩΝ 

11 

ΔΕ ΟΔΗΓΩΝ ΑΥΤΟΚΙΝΗΤΩΝ ΚΑΘΑΡΙΟΤΗΤΑΣ 
(ΑΠΟΡΡΙΜΜΑΤΟΦΟΡΑ) 

4 

ΔΕ ΟΔΗΓΩΝ ΛΕΩΦΟΡΕΙΟΥ 

1 

Υ.Ε. ΕΠΙΣΤΑΤΩΝ ΚΑΘΑΡΙΟΤΗΤΑΣ 

2 

Υ.Ε. ΕΡΓΑΤΩΝ ΚΑΘΑΡΙΟΤΗΤΑΣ 

25 

Υ.Ε. ΕΡΓΑΤΩΝ ΔΙΑΦΟΡΩΝ ΒΟΗΘΗΤΙΚΩΝ 
ΕΡΓΑΣΙΩΝ 

2 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

ΕΙΔΙΚΟΤΗΤΑ 

ΑΡΙΘΜΟΣ 

ΔΕ ΟΔΗΓΩΝ ΑΥΤΟΚΙΝΗΤΩΝ 

7 

ΥΕ ΕΡΓΑΤΩΝ ΚΑΘΑΡΙΟΤΗΤΑΣ 

13 

ΥΕ ΕΡΓΑΤΩΝ ΓΕΝΙΚΩΝ ΚΑΘΗΚΟΝΤΩΝ 

1 


2. προσθέτουμε στην 12ωρη λειτουργία της Διεύθυν¬ 
σης Τεχνικών Υπηρεσιών στον πίνακα με το προσωπικό 
ιδιωτικού δικαίου αορίστου χρόνου την ειδικότητα ΔΕ 
Ηλεκτρολόγων με αριθμό υπαλλήλων 1, καθότι ένας 
υπάλληλος της εν λόγω ειδικότητας απασχολείται στην 
αναφερόμενη διεύθυνση ακολουθώντας τη λειτουργία 
αυτής, όπως φαίνεται και στον παρακάτω πίνακα Β' 


ΠΙΝΑΚΑΣ Β' 

12ΩΡΗ ΛΕΙΤΟΥΡΓΙΑ ΥΠΗΡΕΣΙΩΝ ΤΟΥ ΔΗΜΟΥ ΑΙΓΙΑΛΕΙΑΣ 

ΠΡΟΣΩΠΙΚΟ ΔΗΜΟΣΙΟΥ ΔΙΚΑΙΟΥ 

ΚΛΑΔΟΣ 

ΑΡΙΘΜΟΣ 

ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ 

1 

ΠΕ ΠΟΛΙΤΙΚΩΝ ΜΗΧΑΝΙΚΩΝ 

4 

ΠΕ ΓΕΩΠΟΝΩΝ 

1 

ΤΕ ΤΕΧΝΟΛΟΓΩΝ ΓΕΩΠΟΝΙΑΣ 

1 

ΤΕ ΤΕΧΝΟΛΟΓΩΝ ΜΗΧΑΝΟΛΟΓΩΝ 
ΜΗΧΑΝΙΚΩΝ 

1 

ΤΕ ΠΟΛΙΤΙΚΩΝ ΜΗΧΑΝΙΚΩΝ 

5 

ΔΕ ΔΙΟΙΚΗΤΙΚΟΥ 

1 

ΔΕ ΗΛΕΚΤΡΟΛΟΓΩΝ 

5 

ΔΕ ΤΕΧΝΙΤΩΝ 

8 

ΔΕ ΧΕΙΡΙΣΤΩΝ ΜΗΧΑΝΗΜΑΤΩΝ ΕΡΓΩΝ 

3 

ΔΕ ΚΗΠΟΥΡΩΝ-ΔΕΝΔΡΟΚΟΜΩΝ- 
ΑΝΘΟΚΟΜΩΝ -ΔΕΝΔΡΟΚΗΠΟΥΡΩΝ 

4 

ΥΕ ΕΡΓΑΤΩΝ ΥΔΡΕΥΣΗΣ 

2 

ΥΕ ΕΡΓΑΤΩΝ ΚΗΠΩΝ 

1 

ΥΕ ΕΡΓΑΤΩΝ ΔΙΑΦΟΡΩΝ ΒΟΗΘΗΤΙΚΩΝ 
ΕΡΓΑΣΙΩΝ 

4 

ΔΕ ΜΗΧΑΝΟΤΕΧΝΙΤΩΝ ΑΥΤΟΚΙΝΗΤΩΝ 

2 

ΔΕ ΟΔΗΓΩΝ ΑΥΤΟΚΙΝΗΤΩΝ 

6 

ΔΕ ΟΔΗΓΩΝ ΑΥΤΟΚΙΝΗΤΩΝ ΚΑΘΑΡΙΟΤΗΤΑΣ 
(ΑΠΟΡΡΙΜΜΑΤΟΦΟΡΩΝ) 

3 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

ΕΙΔΙΚΟΤΗΤΑ 

ΑΡΙΘΜΟΣ 

ΤΕ ΤΕΧΝΟΛΟΓΩΝ ΠΟΛΙΤΙΚΩΝ ΜΗΧΑΝΙΚΩΝ 

1 

ΔΕ ΤΕΧΝΙΤΩΝ 

3 

ΔΕ ΤΕΧΝΙΚΩΝ ΥΔΡΑΥΛΙΚΩΝ 

1 

ΔΕ ΧΕΙΡΙΣΤΩΝ ΜΗΧΑΝΗΜΑΤΩΝ ΕΡΓΩΝ 

1 

ΔΕ ΟΔΗΓΩΝ ΑΥΤΟΚΙΝΗΤΩΝ 

1 

ΔΕ ΗΛΕΚΤΡΟΛΟΓΩΝ 

1 

ΥΕ ΕΡΓΑΤΩΝ ΓΕΝΙΚΩΝ ΚΑΘΗΚΟΝΤΩΝ 

6 

ΥΕ ΕΡΓΑΤΗΣ 

2 

ΥΕ ΕΡΓΑΤΩΝ ΕΠΙΜΕΛΕΙΑΣ ΚΗΠΩΝ 

ΚΑΙ ΔΕΝΔΡΟ ΣΤ ΟΙΧΙΩΝ 

1 

ΥΕ ΕΡΓΑΤΩΝ ΚΑΘΑΡΙΟΤΗΤΑΣ 

2 


3. εξαιρούμε από την πενθήμερη εργασία την υπηρε¬ 
σία Ληξιαρχείου, η οποία θα λειτουργεί όλες τις ημέρες 
του μήνα συμπεριλαμβανομένων των Σαββατοκύριακων 
και εξαιρέσιμων ημερών και αργιών του έτους 
για τη δήλωση γεγονότων θανάτων και τη σύνταξη λη¬ 
ξιαρχικών πράξεων θανάτου, σύμφωνα με τις διατάξεις 
του Ν. 344/1976, όπως τροποποιήθηκαν και ισχύουν με 
τις όμοιες του άρθρου 4 του Ν. 4144/2013 και σύμφωνα 
με τις απαιτήσεις του Πληροφοριακού Συστήματος Δια¬ 
χείρισης Ληξιαρχικών Πράξεων με το παρακάτω προ¬ 
σωπικό κατά κατηγορία, κλάδο ή ειδικότητα: 
Προσωπικό Δημοσίου Δικαίου 
Κατηγορία ΔΕ 

Τρεις (3) υπαλλήλους κλάδου ΔΕ Διοικητικού 


Προσωπικό Ιδιωτικού Δικαίου Αορίστου Χρόνου 

Κατηγορία ΔΕ 

Ένας (1) υπάλληλος ειδικότητας ΔΕ Διοικητικού 

Δύο (2) υπάλληλοι ειδικότητας ΔΕ Υπαλλήλων Γρα¬ 
φείου Γενικών Καθηκόντων 

Τόσο η λειτουργία των ανωτέρω υπηρεσιών με εξαι¬ 
ρέσεις σε βάρδιες 24ωρης και 12ωρης λειτουργίας, για 
όλες τις ημέρες του μήνα συμπεριλαμβανομένων των 
Κυριακών και εξαιρέσιμων ημερών του έτους, όσο και η 
απασχόληση του συνόλου ή μέρους του αναφερόμενου 
προσωπικού σε αυτές θα καθορίζεται με ευθύνη της 
Δημοτικής Αρχής και των προϊσταμένων της διεύθυνσης 
και τμήματος με γνώμονα κάθε φορά τις υπηρεσιακές 
ανάγκες. 

Το προσωπικό ιδιωτικού δικαίου ορισμένου χρό¬ 
νου που προσλαμβάνεται για την κάλυψη εκτάκτων 
αναγκών, τηρουμένων των διατάξεων της εργατικής 
νομοθεσίας, θα απασχολείται σύμφωνα με τις υπηρε¬ 
σιακές ανάγκες στις καθορισμένες βάρδιες λειτουργίας 
του κάθε τμήματος. 

Η αμοιβή του προσωπικού για την απασχόληση του 
κατά τις νυχτερινές ώρες, τις Κυριακές και τις εξαι¬ 
ρέσιμες ημέρες- αργίες, θα είναι κάθε φορά η προ- 
βλεπόμενη από την ισχύουσα νομοθεσία, ενώ για την 
απασχόληση του προσωπικού κατά την ημέρα της ανά¬ 
παυσης (Σάββατο) δεν θα καταβάλλεται αμοιβή και θα 
χορηγείται ως ημέρα ανάπαυσης άλλη εργάσιμη ημέρα 
εντός της προσεχούς εβδομάδας καθοριζόμενη από 
την υπηρεσία. 

Από την παρούσα απόφαση, σύμφωνα με την αρίθμ. 
34580/10-9-2015 βεβαίωση της οικονομικής υπηρεσίας 
του Δήμου προκαλείται δαπάνη στον προϋπολογισμό 
έτους 2015 του Δήμου Αιγιαλείας, το ύψος της οποί¬ 
ας ανέρχεται στο συνολικό ποσό των 3.480.000€ και 
είναι εγγεγραμμένη στους ΚΑ. 10-6012,10-6051,10-6022, 
10-6052, 20-6011, 20-6012, 20-6051, 30-6022, 30-6052. Για 
τα επόμενα έτη θα προβλεφθούν πιστώσεις στους αντί¬ 
στοιχους προϋπολογισμούς. 

Κατά τα λοιπά ισχύουν οι αρίθμ. 7515/726/26-2-2014 και 
94461/9285/31-7-2014 αποφάσεις του Γ ενικού Γ ραμματέα 
της Α.Δ.ΠΔ.Ε.και I. (ΦΕΚ 606 τ.Β'/11-3-2014 και ΦΕΚ 2239 
Τ.Β714-8-2014). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 29 Σεπτεμβρίου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ή1ίρ://νννννν.βί.9Γ - β-πιαϊΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 2 2 Ο 1 13 101 50008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 









































































